stanford-oval/wikipedia huggingface dataset:
Janet (albumi)

| Janet Janet Jackson |
| --- | --- | --- |

Studioalbumin tiedot
 Äänitetty : syyskuu 1992 - helmikuu 1993
 Studio : Flyte Tyme (Edina, Minnesota)
 Julkaistu: 18. toukokuuta 1993
 Tuottaja(t): Jimmy Jam ja Terry Lewis, Janet Jackson, Jellybean Johnson
 Tyylilaji: R&B
 Kesto: 75.23
 Levy-yhtiö: Virgin Records
Janet Jackson muut julkaisut
| Janet Jackson's Rhythm Nation 1814 1989 | Janet 1993 | Janet Remixed 1995 |
Janet (tyyliteltynä janet.) on yhdysvaltalaisen laulajan Janet Jacksonin viides studioalbumi, joka julkaistiin 18. toukokuuta 1993. Albumin julkaisua edelsi vuosia kestänyt tarjouskilpailu, kun Jacksonin levytyssopimuksesta olivat kiinnostuneet niin aikaisemmat Control ja Janet Jackson's Rhythm Nation 1814 -albumit julkaissut A&M Records kuin myös levy-yhtiöt Atlantic, Capitol ja Virgin. Virgin Recordsin omistajan Richard Bransonin henkilökohtaisesti tavattuaan Jackson päätyi 40 miljoonan dollarin arvoiseen sopimukseen yhtiön kanssa, mikä teki hänestä aikansa parhaiten palkatun muusikon.
Albumin nimen tarkoituksena oli erottaa Janet Jacksonin julkinen imago tämän perheestä. Jackson olisi halunnut nimetä jo ensimmäisen studioalbuminsa pelkän etunimensä mukaisesti, mutta isänsä päätöksen myötä albumin nimeksi tuli Janet Jackson. Janet-albumin julkaisun myötä Jackson alkoi käyttämään myös taiteilijanimenään pelkkää etunimeään. Janet on R&B-albumi, joka omaksuu piirteitä myös popista, hip hopista, oopperasta, jazzista sekä house-musiikista. Albumin tyyli poikkeaa huomattavasti Jacksonin aikaisemmasta, konservatiivisemmasta imagosta avoimen seksuaalisella ja intiimillä teemallaan, joka näkyy muun muassa Jacksonin itsensä kirjoittamissa lyriikoissa.
Albumista tuli maailmanlaajuinen kaupallinen menestys ja Yhdysvalloissa Jacksonin kolmas Billboard 200 -listan kärkeen yltänyt albumi. 350 000 kopiota myytyään albumi rikkoi ennätyksen korkeimmista naisartistin albumin ensimmäisen viikon myyntiluvuista. Alle vuosi julkaisun jälkeen albumi oli kotimaassaan myynyt Recording Industry Association of American (RIAA) mukaan jo kuusinkertaista platinaa. Albumin maailmanlaajuisen kokonaismyynnin arvioidaan olevan noin 20 miljoonaa kappaletta ja se ylsi listojen kärkeen myös Australiassa, Etelä-Afrikassa, Isossa-Britanniassa, Kanadassa sekä Uudessa-Seelannissa.
Kuusi singleä julkaistiin albumin tueksi; ensimmäinen That's the Way Love Goes vietti Yhdysvaltain singlelistan kärjessä peräti kahdeksan viikkoa. Murhan jälkeen -elokuvan soundtrackillakin esiintyvä, Oscar-ehdokkuuden poikinut single Again ylsi myös listan ykkössijalle ja neljä muuta albumilta julkaistua singleä kärkikymmenikköön. MTV:n sponsoroima, marraskuussa 1994 alkanut Janet World Tour oli taloudellinen menestys ja sai ylistystä kriitikoilta. Se vahvisti Jacksonin asemaa kansainvälisenä supertähtenä ja muovasi tästä yhden 1990-luvun merkittävimmistä seksisymboleista. Rock and Roll Hall of Fame on listannut Janet-albumin 200 kaikkien aikojen merkittävimmän albumin joukkoon.
Kappaleet

Morning – 0.31
That's the Way Love Goes – 4.25
You Know... – 0.12
You Want This – 5.05
Be a Good Boy... – 0.08
If – 4.31
Back – 0.04
This Time – 6.58
Go on Miss Janet – 0.05
Throb – 4.35
What'll I Do – 4.05
The Lounge – 0.15
Funky Big Band – 5.23
Racism – 0.08
New Agenda – 4.00
Love Pt. 2 – 0.11
Because of Love – 4.20
Wind – 0.11
Again – 3.47
Another Lover – 0.11
Where Are You Now – 5.47
Hold on Baby – 0.10
The Body That Loves You – 5.33
Rain – 0.18
Any Time, Any Place – 7.08
Are You Still Up – 1.36
Sweet Dreams – 0.13
Whoops Now – 4.58
Jerusalem Slim

Jerusalem Slim oli suomalais-yhdysvaltalainen yhtye, joka oli aktiivisena vuosina 1991–1992. Yhtye kuitenkin lopetti toimintansa, kun kitaristi Steve Stevens ja laulaja Michael Monroe ajautuivat rankkoihin musiikillisiin ristiriitoihin. Yhtye ehti ennen hajoamistaan julkaista yhden albumin nimeltä Jerusalem Slim. Michael Wagenerin tuottama albumi julkaistiin vain Japanissa, ja niin Monroe, Sam Yaffa kun Stevenskin ovat haukkuneet sitä. Myöhemmin on julkaistu myös demoja muun muassa kappaleista "Gotta Get A Hold", "Final Word", "Downwardly Mobile", "Lights Out", "Delirious" ja "Teenage Nervous Breakdown". Ne kuulostavat huomattavasti enemmän klassiselta rockilta kuin varsinainen albumi, ja Monroe onkin sanonut, että Stevensin demojen aikaisella soittotyylillä olisi saanut aikaan hänen mielestään erittäin hyvänkin levyn.
Yhtyeen hajottua jo ennen levyn julkaisua Monroe ja Yaffa soittivat muun muassa Little Stevenin ja Jay Heningin kanssa New Yorkin klubeissa soittaen enimmäkseen punk-covereita. Tästä yhtyeestä muodostui myöhemmin Demolition 23.
Yhtyeen rumpaliksi piti alun perin tulla Thommy Price, mutta Stevensin toiveesta hänen tilalleen vaihdettiin Greg Ellis.
Jäsenet

Michael Monroe – laulu
Steve Stevens – kitara, basso
Sam Yaffa – basso
Greg Ellis – rummut
Ian McLagan – piano
Diskografia

Jerusalem Slim (albumi)
Jesús Rubén Salazar Gómez

Jesús Rubén Salazar Gómez
Rubén Dario Salazar Gómez (s. 22. syyskuuta 1942) on kolumbialainen roomalaiskatolinen arkkipiispa. Hänet vihittiin papiksi Ibaguén hiippakuntaan 20. toukokuuta 1967 ja nimitettiin Cúcutan hiippakunnan johtoon 11. helmikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Paolo Romeo, jota avustivat José Joaquín Flórez Hernández ja Pedro Rubiano Sàenz.
Salazar Gómez sai 18. maaliskuuta 1999 nimityksen Barranquillan ja 8. heinäkuuta 2010 Bogotán arkkipiispaksi. Jälkimmäiseen virkaan hänet asetettiin 13. elokuuta 2010.
Jesús de Polanco

Jesús Polanco Gutiérrez vuonna 2006
Jesús Polanco Gutiérrez, yleensä Jesús de Polanco (7. marraskuuta 1929 – 21. huhtikuuta 2007) oli espanjalainen liikemies, sanomalehtiä ja televisio- ja radiokanavia omistavan Grupo PRISA:n suurin omistaja. Espanjalaiset pititvät häntä keskeisenä hahmona uuden vapaan lehdistön luomisessa Francon jälkeisessä demokratisoitumisprosessissa.
Polanco perusti vuonna 1976, vuosi Francon kuoleman jälkeen, El Paísin, josta tuli Espanjan luetuin sanomalehti. PRISA, josta Polancolla oli 64 %, hallitsi lehden lisäksi Cuatro-kanavaa. PRISAlla oli monopoli Espanjaan suuntautuvissa satelliittilähetyksissä (Digital+) ja se sai myös marraskuussa 2005 aloittaneen analogisen Cuatron oikeudet.
Polanco oli Forbesin maailman rikkaimpien luettelossa sijalla 287 noin kolmen miljardin omaisuudellaan.
Hän oli läheisissä väleissä Espanjan sosialistipuolueen kanssa ja Kansanpuolue boikotoi ajoittain hänen kanaviaan.
Polanco oli kaksi kertaa naimisissa ja hänellä oli neljä lasta. Hänen poikansa Ignacio Polanco Moreno jatkaa isänsä liiketoimintaa.
Jesús Olalla

| Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Mitalit> Maa:  Espanja.Miesten käsipallo. Olympialaiset  | Maa:  Espanja> Miesten käsipallo. |
| --- | --- | --- | --- |
|  Pronssia | Atlanta 1996 | joukkuekilpailu |  |
|  Pronssia | Sydney 2000 | joukkuekilpailu |  |
Jesús ("Josu") Olalla Iraeta (s. 15. heinäkuuta 1971 Irún, Guipúzcoa) on espanjalainen entinen käsipalloilija. Hän kilpaili kesäolympialaisissa vuosina 1996 ja 2000 saaden molemmilla kerroilla joukkueineen pronssia.
Janne Suni

Janne Suni  on suomalainen taiteilijanimellä Tempest tunnettu chiptune-muusikko ja demoryhmä Fairlightin jäsen. Suni tunnetaan parhaiten kappalestaan Acidjazzed Evening, joka voitti vuonna 2000 demotapahtuma Assemblyssa oldskool-sävellysten sarjan. Vuonna 2005 hiphop-tuottaja Timbaland julkaisi Music Televisionille soittoääneksi tekemänsä kappaleen Block Party. Kappale on lähes identtinen Sunin Acidjazzed Eveningin kanssa. Seuraavana vuonna Timbaland tuotti Nelly Furtadon kappaleen Do It, joka pohjautui Block Party -soittoääneen. Suni ja Timbaland ovat päässeet asiassa sovintoon. Sovinnon sisältöä ei ole paljastettu.
Aiheesta muualla

Artistin omat sivut
Killing Floor

| Killing Floor |
| --- | --- |

Kehittäjä:  Tripwire Interactive
Julkaisija:  Tripwire Interactive
Jakelija:  Steam ja Humble Store
Pelisarja:  Killing Floor
Pelimoottori:  Unreal Engine 2.5
Julkaistu:  Steam  14. toukokuuta 2009
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18+
Alusta:  Microsoft Windows, OS X, Linux
Jakelumuoto:  Steam-lataus
Lisää peliartikkeleitaVideopelien teemasivulla
Infobox OK  : 
Killing Floor on Tripwire Interactiven kehittämä ja julkaisema ensimmäisen persoonan ammuntapeli. Peli, joka tunnettiin Unreal Tournament 2004:n modina, tuli Steamin vähittäismyyntiin 14. toukokuuta 2009. Peli on tarkoitettu 1–6 pelaajalle.
Killing Flooriin on julkaistu useita ladattavia sisältöpaketteja. Paketit sisältävät uusia pelattavia hahmoja ja aseita.
Pelaaminen

Peliä pelataan 1–6 pelaajan ryhmässä. Pelaajien tulee selviytyä vihollisaalloista, joita on 4–10 pelin asetuksista riippuen. Kun kaikki aallon viholliset on tapettu, pelaajat pystyvät ostamaan uusia varusteita ja täydentämään panoksia kaupassa, joka on avoinna yhden minuutin.
Pelaajan täytyy valita hahmoluokka seitsemästä eri vaihtoehdosta. Kullakin luokalla on sille määritetyt aseet, joihin luokan valitseminen antaa hinnanalennuksen ja yleensä myös lisävauriota ja latausnopeutta. Lisäksi kullakin luokalla on omat erikoiskykynsä. Hahmoluokat aloittavat tasolta 0, jolloin edut ovat vielä vähäiset, mutta tasojen noustessa myös edut paranevat. Toteuttamalla hahmoluokan kehitysvaatimuksia voi kussakin hahmoluokassa kehittyä yhteensä tasolle 6 asti.
Pelaaminen > Hahmoluokat

Sharpshooter eli tarkka-ampuja käyttää aseinaan pistoolia, kivääriä sekä jousta. Tarkka-ampuja saa tehtyä enemmän vahinkoa ampumalla päähän.
Field Medic eli lääkintämies parantaa muita pelaajia ja käyttää aseenaan MP7-M-konepistoolia. Lääkintämiehellä on parempi luotiliivi ja juoksunopeus.
Commando eli kommando käyttää aseenaan rynnäkkökivääriä. Kommando voi nähdä näkymättömät viholliset ja vihollisten elinvoiman.
Support Specialist eli tukispesialisti käyttää aseenaan haulikkoa ja saa nopeamman hitsausnopeuden.
Firebug eli liekinheittäjä käyttää aseenaan liekinheitintä ja on vastustuskykyinen tulelle.
Demolitions eli räjäytysekspertti käyttää aseenaan kranaatinheitintä, pommia ja sinkoa.
Berserker eli raivohullu käyttää aseenaan lähitaisteluaseita sekä kestää vahinkoa paremmin ja juoksee nopeammin.
Pelaaminen > Viholliset

Pelin vihollisina toimivat ns. specimenit, hirviöt joita on kymmentä eri tyyppiä. Osa hirviöistä tulee vasta myöhemmissä aalloissa, joten jokainen aalto on edellistä vaarallisempi. Myöhemmissä aalloissa tulee myös enemmän vihollisia kuin aiemmissa.
Clot on heikoin ja yleisin specimen. Clot ottaa pelaajasta kiinni, mikäli se pääsee tarpeeksi lähelle. Berserker-perkki on immuuni clotin tarttumiselle.
Crawler on melko heikko, mutta pieni specimen. Crawlerit kulkevat yleensä pienissä ryhmissä ja ovat joskus vaikeita tappaa, koska ne liikkuvat matalalla ja hyppivät.
Bloat on hyvin hitaasti liikkuva ja kestävä specimen. Mikäli bloat pääsee lähelle, se lyö lihakirveellä ja oksentaa happoa pelaajan päälle. Bloatin kuollessa se räjähtää ja happoa lentää ympäriinsä.
Gorefast on nopea ja hyvin vahva specimen. Päästyään riittävän lähelle se rupeaa juoksemaan pelaajaa päin kovaa vauhtia ja lyö kädessään olevalla pitkällä terällä.
Stalker on nopea, mutta heikko specimen. Stalker liikkuu näkymättömänä, mutta kun se pääsee tarpeeksi lähelle pelaajaa, se tulee näkyviin ja iskee. Stalkerit liikkuvat yleensä pienissä ryhmissä ja Kommando voi nähdä ne.
Siren on hidas, mutta hyvin vaarallinen specimen. Siren kirkuu ja tekee paljon vahinkoa pelaajiin suurella alueella. Sirenin kirkuminen rikkoo ilmassa lentävät kranaatit ja raketit, jos ne tulevat ”kirkumisalueelle”.
Husk on vahva, muttei kovin kestävä specimen. Husk ampuu tulta aseestaan pitkälle matkalle, josta pelaaja voi syttyä palamaan ja kärsiä paljon vahinkoa.
Scrake on hyvin vahva ja kestävä specimen. Scrakella on toisessa kädessä moottorisaha, jolla se tekee suurta vahinkoa. Kun Scrake saa tarpeeksi osumaa, se tulee juosten kovaa vauhtia pelaajaa päin ja iskee moottorisahallaan. Pelaaja ei voi paeta Scrakea sen nopeuden vuoksi.
Fleshpound on voimakas ja kestävä specimen. Kun pelaaja tekee liian paljon vahinkoa liian nopeasti Fleshpoundiin, se rupeaa juoksemaan pelaajaa kohti ja tekee suunnatonta vahinkoa. Tämän jälkeen se rauhoittuu ja kävelee hitaasti, odottaen seuraavaa uhriaan. Fleshpoundin suuttuessa pelaajan on hankala paeta sitä sen nopeuden takia. Jos Fleshpoundia lähtee karkuun ja pääsee tarpeeksi kauaksi, se suuttuu sekä juoksee kohteen kiinni ja iskee.
Patriarch tulee pelaajia vastaan kun kaikki aallot on suoritettu. Se on pelin kestävin ja voimakkain specimen. Patriarchilla on aseinaan minigun ja raketinheitin. Päästyään lähelle se alkaa iskeä pelaajaa käsillään. Kun pelaajat tekevät tarpeeksi vahinkoa Patriarchiin, se menee näkymättömäksi keräämään energiansa takaisin. Patriarch voi kuitenkin parantaa itsensä vain kolme kertaa. Pelaajien on hankala paeta Patriarchia sen nopeuden takia. Patriarchin tapettuaan pelaajat voittavat pelin.
Pelaaminen > Kartat

Killing Floorin karttoihin (engl. maps) kuuluvat muun muassa laboratorio, sairaala, erilaisia rakennuksia, sekä kaupunki-ja metsäalueita. Pelaajat ovat myös tehneet omia karttoja peliin, joita voi ladata ilmaiseksi internetistä.
Aiheesta muualla

Viralliset kotisivut (englanniksi)
Tripware Interactive (englanniksi)
Killing Floor Steam-palvelussa ja laitteistovaatimukset
Killing Floor Outbreak Character Pack Steam-palvelussa
Killing Floor Nightfall Character Pack Steam-palvelussa
Killing Floor Wiki (englanniksi)
Killing Ground

| Killing Ground Saxon |
| --- | --- | --- |

Studioalbumin tiedot
 Äänitetty : Karo Studios, Brackel
 Julkaistu: 25. syyskuuta 2001
 Tuottaja(t): Saxon
 Tyylilaji: heavy metal
 Kesto: 49.26
 Levy-yhtiö: SPV
Saxonin muut julkaisut
| Metalhead 1999 | Killing Ground 2001 | Heavy Metal Thunder 2002 |
Killing Ground on Saxonin viidestoista studioalbumi, joka julkaistiin 25. syyskuuta 2001. Levy jäi yhtyeen viimeiseksi Fritz Randowin kanssa ja on yleisilmeeltään kahta edeltäjäänsä pirteämpi ja rokkaavampi. Levy ei menestynyt aikoinaan kovin hyvin.
Albumista julkaistiin myös bonuslevyllä varustettu versio. Bonuslevyllä on 8 Saxonin klassista kappaletta, jotka äänitettiin uudestaan. Nämä kappaleet ovat Heavy Metal Thunder kokoelmalevyllä.
Kappaleet

Intro – 1.36
Killing Ground – 5.44
Court of the Crimson King – 6.00 (King Crimson -cover)
Coming Home – 3.38
Hell Freezes Over – 4.42
Dragon's Lair – 3.38
You Don't Know What You've Got – 5.00
Deeds of Glory – 4.34
Running for the Border – 4.24
Shadows on the Wall – 6.15
Rock Is Our Life – 3.55
Kappaleet > Digipakin bonuslevy

Princess of the Night – 4.10
Crusader – 6.38
Wheels of Steel – 5.52
Motorcycle Man – 3.45
Strong Arm of the Law – 4.24
Denim and Leather – 5.19
Dallas 1 PM – 6.15
And the Bands Played on – 2.52
Kokoonpano

| --- | --- |
 Yhtye Biff Byford – laulu  Paul Quinn – kitara  Doug Scarrat – kitara  Nibbs Carter – basso  Fritz Randow – rummut :  Tuotanto Rainer Hänsel – vastaava tuottaja, miksaaja  Nikolo Kotzev – äänittäjä  Charlie Bauerfeind – äänittäjä  Herman Frank – miksaaja  Paul Gregory – kansikuva (Studio 54)
Arvostelut

AllMusic:
Aiheesta muualla

Killing Ground Discogsissa. (englanniksi)
Albumi Killing Ground Encyclopaedia Metallum -sivustolla (englanniksi)
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Kiinanjättisalamanteri

| Kiinanjättisalamanteri |
| --- | --- |
 Kiinanjättisalamanteri Prahan eläintarhassa.
Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Cryptobranchidae
Suku::  Andrias
Laji::  davidianus
Kaksiosainen nimi
 Andrias davidianus  (Blanchard, 1871) 
Synonyymit
 Cryptobranchium davidianus  
Katso myös
   Kiinanjättisalamanteri Wikispeciesissä   Kiinanjättisalamanteri Commonsissa 
Infobox OKNimi-testi OKIUCN-testi OK: 
Kiinanjättisalamanteri (Andrias davidianus) on maailman suurin salamanterilaji. Se on äärimmäisen uhanalainen: kannan arvioidaan pienentyneen 80 prosenttia kolmen sukupolven aikana. Lajin pääasialliset uhat ovat sen käyttö ihmisravintona, sekä sen elinympäristön tuhoutuminen.
Kiinanjättisalamanteria on pidetty pitkään yhtenä lajina, mutta sittemmin tehtyjen tutkimusten perusteella on ehdotettu myös sen jakamista kolmeen erilliseen lajiin.
Ulkonäkö

Kiinanjättisalamanteri on suurikokoisin nykyisin tavattava sammakkoeläin. Lajin yksilöt voivat kasvaa 180 senttimetriä pitkäksi 50 kilon painoiseksi. Sillä on lyhyet raajat. Takajaloissa on viisi varvasta ja etujaloissa neljä. Etu- ja takajalkojen välissä on ihopoimu, joka auttaa salamenteria saamaan happea verenkiertoonsa ihon läpi suoraan vedestä. Pää on suuri ja litteä. Päässä on pienet silmät ja sieraimet. Salamanterilla on varsin huono näkö, mutta se pystyy havaitsemaan liikkeen vedessä ruumiinsa ympärillä. Toukkavaiheessa ne pystyvät havaitsemaan myös sähkömagneettisia kenttiä, mutta siihen tarvittavat aistimet katoavat niiden aikuistuttua.
Levinneisyys ja elinympäristö

Kiinanjättisalamanteria tavataan Kiinan keski-, lounais- ja eteläosissa. Sen esiintymisalue on laaja, mutta hyvin pirstaloitunut. Lajista on tehty havaintoja myös Taiwanilla, jonne se on päätynyt ehkä ihmisen tuomana vieraslajina. Vieraslajina sitä tavataan myös Japanissa, jossa kanta polveutuu ehkä vuoden 1972 paikkeilla maahan ruuaksi tuoduista yksilöistä. Japanissa kiinanjättisalamanterit risteytyvät paikallisen japaninjättisalamanterin kanssa.
Kiinanjättisalamanteri elää ja lisääntyy joissa ja se suosii jokia kukkuloilla tavallisesti metsäisillä alueilla.
Elintavat

Kiinanjättisalamanteri on yleensä aktiivinen öisin. Päivät se viettää leväten pesäonkalossaan. Vähemmän aktiivinen se on talvisin, jolloin vedet ovat kylmempiä. Niitä tavataan tavallisesti yksin tai pareina. Pareja saattaa olla useampia lähekkäin. Kiinanjättisalamanterit eivät ole kovin voimakkaita uimareita ja esimerkiksi ylävirtaan liikuttaessa ne pikemminkin kävelevät pohjaa pitkin työntäen itseään kuitenkin myös hännällään. Uhattuna salamanteri pyrkii uimaan syvempään veteen tai piiloutumaan kivenkoloihin. Napattuna se erittää valkoista limaa ihostaan ja saattaa myös purra.
Lisääntyminen tapahtuu naaraan laskiessa noin 500 munaa vedenalaiseen uroksen asuttamaan onkaloon. Uros hedelmöittää munat ja vartioi niitä poikasten kuoriutumiseen saakka noin 50–60 päivän jälkeen.
Kiinanjättisalamanterin ravinnon lähteitä luonnossa ei ole tutkittu kovin paljoa. Eri tutkimuksissa sen on kuitenkin todettu syövän usein kaloja, rapuja ja katkarapuja, sekä hyönteisiä. Harvemmin se saattaa syödä myös pieniä nisäkkäitä, matelijoita, sammakoita ja eläinplanktonia. Kiinanjättisalamanteri odottaa yleensä paikoillaan saaliin tulevan lähelle, jolloin se avaa leukansa nopeasti ja imaisee saaliin suuhunsa.
Uhat ja suojelu

Kansainvälinen luonnonsuojeluliitto IUCN on määritellyt kiinanjättisalamanterin äärimmäisen uhanalaiseksi lajiksi. Lajin kanta on vähentynyt huomattavasti 1950-luvulta lähtien. Vuonna 2004 kiinanjättisalamanterien kannan arvioitiin vähentyneen 80 % viimeisen kolmen salamanterisukupolven aikana yhden sukupolven kestäessä noin 15 vuotta. Suurin yksittäinen uhka kiinanjättisalamanterille on sen käyttö ihmisravintona. Lajia kasvatetaan ruuaksi tarhoissa, mutta arvioiden mukaan valtaosa ravinnoksi päätyvistä kiinanjättisalamantereista on pyydetty luonnosta. Lajin käydessä harvinaiseksi sen pyydystämisessä on siirrytty entistä vahingollisempiin tapoihin, kuten esimerkiksi myrkkyjen ja dynamiitin käyttöön. Salamanterien tarhakasvatus saattaa oikeissa olosuhteissa olla hyödyllistä uhanalaiselle lajille, mutta tutkimusten mukaan nykyiset tarhakäytännöt muodostavat suuremman uhan kuin hyödyn lajin suojelulle esimerkiksi tautien leviämisen kautta. Kiinanjättisalamanteritarhoja tunnetaan yhteensä 43 ja niillä elää kymmeniä miljoonia salamantereita.
Laji on kärsinyt myös sen elinympäristön pienenemisestä ja saastumisesta esimerkiksi patojen ja kaivostoiminnan takia. Kiinassa kiinanjättisalamanteri on suojeltu laji ja osa sen elinalueesta kuuluu luonnonsuojelualueisiin, joista osa on muodostettu nimenomaan kiinanjättisalamantereita varten.
Kulttuurissa

Kiinanjättisalamanteri esiintyy useissa kiinalaisissa myyteissä ja legendoissa. Kuuluisa jinin ja jangin symboli on yhden tarinan mukaan saanut muotonsa kahdesta toisiinsa kietoutuneesta salamanterista. Kiinassa lajia kutsutaan joskus nimellä wa wa yu, eli vapaasti kääntäen vauvakala. Nimi juontuu kiinanjättisalamanterin hätääntyessään tekemästä ääntelystä, jonka sanotaan muistuttavan ihmisvauvan itkua.
Kiinanjättisalamanterin pää.
Kiinanjättisalamantereita myynnissä torilla Wenzhoussa Zhejiangissa.
John Anderson (kilpapurjehtija)

| Mitalit> Maa:   Australia.Miesten kilpapurjehdus. Olympialaiset  | Mitalit> Maa:   Australia.Miesten kilpapurjehdus. Olympialaiset  | Mitalit> Maa:   Australia.Miesten kilpapurjehdus. Olympialaiset  | Maa:   Australia> Miesten kilpapurjehdus. |
| --- | --- | --- | --- |
|  Kultaa | München 1972 | Star |  |
John Edward Anderson (s. 24. heinäkuuta 1939) on australialainen kilpapurjehtija ja olympiavoittaja. Hän voitti kultaa Münchenin olympialaisissa 1972 star-luokassa yhdessä David Forbesin kanssa.
Hänen kaksoisveljensä Tom Anderson oli myös purjehduksen olympiavoittaja.
Kiinankellosammakko

| Kiinankellosammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Bombinatoridae
Suku::  Bombina
Laji::  orientalis
Kaksiosainen nimi
 Bombina orientalis  (Boulenger, 1890) 
Katso myös
   Kiinankellosammakko Wikispeciesissä   Kiinankellosammakko Commonsissa 
Infobox OKNimi-testi OKIUCN-testi OK: 
Kiinankellosammakko (Bombina orientalis) on pienikokoinen sammakkoeläinlaji. Sitä pidetään yleisesti lemmikkieläimenä terraarioissa.
Tuntomerkit

Kiinankellosammakko on 4–6 cm:n kokoinen. Sen selkäpuoli on vihreä tai ruskea ja maha kirkkaan oranssi, punainen tai keltainen. Kiinankellosammakoiden ruumista peittävät mustat täplät. Sen iholla on runsaasti myrkkyrauhasia, joista se hätätilanteessa erittää vaaleaa myrkkyä. Myrkyn voimakkuus vaihtelee yksilöittäin ja iästä riippuen. Sammakoiden pupillit ovat sydämen/kolmion muotoiset. Uhattuna kiinankellosammakko vääntelee kuin akrobaatti.
Levinneisyys ja elinympäristö

Koillis-Kiina, Korea. Ne asuvat ylänkömaiden purojen lähistöllä. Sammakot viihtyvät myös lätäköissä.
Ravinto

Kiinankellosammakot syövät hyönteisiä ja pieniä selkärangattomia. Ne saalistavat hyönteiset näköaistinsa avulla liikettä etsien. Sammakot syövät ruokansa vedenpinnalta tai maalta, odottaen sopivan saaliseläimen tulemista näkyviin. Kiinankellosammakko hiipii tarvittaessa tarpeeksi lähelle saalista, jonka jälkeen se hyökkää ja nappaa saaliin suuhunsa. Ennen nielemistä sammakko maistelee saaliin suussaan ja nielaisee sen kokonaisena, kun se on varmistunut että se on syötävää.